California Li Hom Kab Ke Pov Thaiv thiab Pab Txhawb Nqa
Cov Nyiaj Ua Ib Zaug The thiab Kev Tsim Nyog Tau Txais SSI
Kaum Hli Ntuj 2017, Naj npawb tshaj tawm #5604.09 
Nco Tseg:  Qhov kev tshaj tawm no tsuas muaj xov xwm dav dav nkaus xwb.  Zwj ceeb ntawm txhua leej sib txawv.  Nco ntsoov sab laj rau ib tug kws lijchoj lossis tus txhawb nqa uas muaj kev paub txog tej teeb meem no kom tau txais kev taw qhia tsi ntsees.
Muaj coob leej muaj lus nug txog kev ua ib zaug them (ib zaug nkaus xwb) yuav cuam tshuam li cas rau lawv li kev tsim nyog tau txais Nyiaj Tau Los ntawm Kev Ruaj Ntseg Txhawb Ntxiv (SSI, Supplemental Security Income).  Tsab ntawv tshaj tawm no yuav tham txog cov kev ua ib zaug them yuav cuam tshuam li cas rau kev tsim nyog tau txais SSI.
1.	Kev xam ua ib zaug yog dab tsi?
Qhov kev ua ib zaug them uas tsis rov tshwm sim dua lawm yog ib qho kev them nyiaj ua ib zaug them tag nrho uas koj yuav tsis tau txais dua nyob rau yav tom ntej ntxiv lawm.  Nws tsis xam koj cov nyiaj them nqi Kev Ruaj Ntseg Zej Tsoom (Social Security) xws li SSI.  
2.	Qee cov piv txwv ntawm kev xam ua ib zaug yog dab tsi?
Cov piv txwv ntawm cov kev ua ib zaug them xam muaj nyiaj tshev Kev Ruaj Ntseg Zej Tsoom uas xam rov qab ua ib zaug them, cov nyiaj them rau Kev Pab Cuam Hauv Tsev (IHSS, In-Home Supportive Services) xam rov qab, ib qho khoom plig, qub txeeg qub teg, kev raug lej, thiab cov nyiaj uas tau txais hloov chaw nyiaj tau los lossis ib qhov peev txheej twg.
3.	Qhov kev xam ua ib zaug yuav cuam tshuam rau kuv cov nyiaj pab SSI tau li cas? 
Nws kuj yuav txo nqis cov SSI txhua hli uas koj tau txais lossis ua rau koj tsis tsim nyog tau txais SSI. Qhov no yog vim hais tias koj cov nyiaj tau los thiab cov peev txheej tuaj yeem cuam tshuam koj cov nyiaj SSI txhua hli.  Ua ntej tshaj, nws tseem ceeb heev uas koj nkag siab txog qee yam ntawm cov kev tseev kom muaj rau kev tsim nyog tau txais SSI thiab phiaj xwm SSI yuav txiav txim li cas txog qhov ntau tsawg ntawm SSI uas koj tau txais txhua hli.  Saib nqe Lus Nug 7 hauv qab no txog ntawm qhov phiaj xwm SSI yuav txiav txim koj qhov kev tsim nyog tau txais li cas.  
4.	Nyiaj tau los yog dab tsi?
Nyiaj tau los yog txhua yam uas ib tug neeg twg tau txais ua nyiaj ntsuab lossis ua hom uas tuaj yeem muab siv kom ua tau raws lawv li kev tsim nyog txog ntawm khoom noj lossis chaw nyob.  Cov nyiaj tau los “ua hom” txhais tau hais tias kev pab uas tsis yog nyiaj, lossis kev pab ua hom khoom lossis tej kev pab cuam (xws li khoom noj lossis chaw nyob) hloov rau nyiaj.
Hais txog kev tsim nyog tau txais SSI, tseem muaj nyiaj tau los “khwv tau” thiab “tsis yog khwv tau” thiab uas raug muab siv los mus xam koj cov nyiaj pab txhua hli.  Cov nyiaj tau los khwv tau yog cov nyiaj tau los ua nyiaj ntsuab lossis ua hom thiab xam muaj nqi zog, kev khwv tau tseem tseem los ntawm kev ua haujlwm rau tus kheej, nyiaj them rau tej kev pab cuam uas tau ua nyob rau hauv chaw ua hauj lwm ntawm chaw nyob, lossis tej nqi pab cuam uas khwv tau los ntawm ib tug neeg twg uas ntsig txog kev tshaj tawm ntawm lawv li hauj lwm.  Xav tau xov xwm ntau ntxiv hais txog nyiaj tau los khwv tau nyob rau phiaj xwm SSI, ces mus saib https://secure.ssa.gov/poms.nsf/lnx/0500820000/.
Tej nyiaj tau los uas tsis yog khwv tau yog txhua yam nyiaj tau los uas tsis tau khwv.  Piv txwv, cov nyiaj pab ntawm Kev Ruaj NtsegZej Tsoom xam rov qab thiab kev txhawb nqa ua hom  raug muab xam ua tej nyiaj tau los uas tsis yog khwv tau.  Xav tau xov xwm ntau ntxiv hais txog cov nyiaj tau los uas tsis yog khwv tau, ces mus saib https://secure.ssa.gov/poms.nsf/lnx/0500830000.  Xav tau xov xwm ntau ntxiv hais txog kev txhawb nqa ua hom, ces mus saib peb qhov kev tshaj tawm ntawm. https://www.disabilityrightsca.org/publications/ssi-applicants-and-recipients-learn-about-in-kind-support-and-maintenance-ism  Qee yam nyiaj tau los uas tsis yog khwv tau yuav tsis muab suav rau koj li kev tsim nyog tau txais SSI.  Koj tuaj yeem tshawb nrhiav cov npe teev tseg ntawm kev cais hom nyiaj tau los uas tsis yog khwv tau uas tsis muab suav rau kev tsim nyog tau txais SSI ntawm no: https://www.ssa.gov/OP_Home/cfr20/416/416-1124.htm thiab https://secure.ssa.gov/apps10/poms.nsf/lnx/0500830099. 
Kuj tseem muaj ntau yam uas tsis raug muab xam   rau nyiaj tau los.  Ib yam twg uas yuav tsis yog nyiaj tau los yog tias nws puav leej tsis yog khoom noj lossis chaw nyob tib si, lossis nws tsis tuaj yeem raug muab siv los mus muab khoom noj lossis chaw nyob.  Piv txwv li, yog tias ib tug twg them koj cov nqi kho mob, koj cov nqi xov tooj, koj cov nqi kho tsiaj, lossis koj tau txais kev kho mob dawb, tus nqi ntawd yuav tsis muab xam ua nyiaj tau los rau koj.  Li cas los xij, txawm tias yam ntawd tsis muab xam ua nyiaj tau los, nws tseem tuaj yeem raug muab xam ua ib qho peev txheej, uas raug muab piav qhia rau hauv qab no.
Lwm yam dhau ntawd raug muab xam ua nyiaj tau los tiam sis raug muab tshem tawm ntawm kev xam koj cov nyiaj tau los txhua hli.  Nyob rau $65 xub thawj ntawm cov nyiaj tau los khwv tau txhua hli ntxiv rau ib nrab ntawm cov nyiaj khwv tau seem ntawd raug muab tshem tawm rau qhov kev xam nyiaj pab SSI.  Nyob rau $20 xub thawj ntawm cov nyiaj tau los tsis yog khwv tau lossis khwv tau txhua hli tseem raug muab tshem tawm.  Muaj ib cov nyiaj tshem tawm ntawm cov nyiaj tau los uas tsis yog khwv rau hauv phiaj xwm SSI, xws li nyiaj pab faus tuag, nyiaj txhawb nqa menyuam, kev pab fab kev kawm, nyiaj muas noj, thiab lwm yam.  Xav tau cov npe teev tseg ntawm cov nyiaj tshem tawm ntawm nyiaj tau los uas tsis yog khwv tau, ces mus saib https://secure.ssa.gov/poms.nsf/lnx/0500830099.
5.	Peev txheej yog dab tsi?
Peev txheej yog ib yam twg uas yog koj li, xws li nyiaj ntsuab, av, kev tuav pov hwm txoj sia, khoom teej tug ntawm tus kheej, lossis ib yam twg uas yog koj li uas tuaj yeem muab ntxeev ua nyiaj tau thiab muab siv rau khoom noj los tau lossis chaw nyob.  Ntxiv ntawd, yam uas koj txais los ntawm kev muag khoom lossis kev sib pauv ntawm ib qhov peev txheej twg, xws li lub tsev lossis lub tsheb, tsis muab xam ua nyiaj tau los tiam sis tseem yog peev txheej li qub.  Saib tshooj 7(d) hauv qab no.
Ib tug neeg twg tsuas tuaj yeem muaj cov peev txheej uas tsim nqi txog $2,000 nkaus xwb thiab ib nkawm niam txiv twg yuav tsum tsuas muaj cov peev txheej uas tsim nqi $3,000 nqi los nkaus xwb nyob rau ntu pib ntawm thawj lub hli (ib tag hmo ntawm hnub tim ib ntawm lub hli.) Tsis li ces, koj yuav tsis tsim nyog tau txais nyiaj them SSI nyob rau lub hli ntawd.  Qhov nov txhais tau hais tias yog koj tau txais ib qho nyiaj them uas yuav dhau los mus ua ib qho peev txheej uas suav tau nyob rau lub hli txuas ntxiv mus, koj yuav tsum siv nqis mus rau theem peev txheej suav tau ntawm $2,000 ($3,000) ua ntej yuav pib lub hli tshiab uas ua raws daim ntawv txais nyiaj txhawm kom muaj kev tsim nyog tau txais SSI.  Nco tseg:  Cov nyiaj uas nyob rau hauv koj lub npe ceev nyiaj hauv tuam txhab nyiaj nyob rau hnub tim ib yog cov nyiaj uas pom rho tawm cov nyiaj tshev uas yuav tau them sai sai (cov nyiaj tshev uas tseem tsis tau them tawm ntawm koj li lub npe ceev nyiaj.)
Muaj qee yam raug muab tshem tawm ntawm cov peev txheej, uas txhais tau hais tias cov ntawd tsis raug muab suav rau koj tus tswj ciam peev txheej.  Cov no yog cov peev txheej uas zam tau.  Cov nov xam muaj khoom vaj khoom tsev, tsheb ib lub, kev pab vaj tse, lossis chaw faus tuag.  Xav tau piv txwv ntau ntxiv txog ntawm cov peev txheej uas tsis xam nkag, ces mus saib https://www.ssa.gov/OP_Home/cfr20/416/416-1210.htm 
6.	Qhov kev tsim nyog yog dab tsi?
Qee zaum cov nyiaj tau los thiab cov peev txheej ntawm koj tus txij nkawm lossis leej niam leej txiv (yog tias yog tus menyuam hnub nyoog qis dua 18) tuaj yeem suav koj qhov kev tsim nyog tau txais rau SSI.  Qhov nov hu ua “kev tsim nyog.”  Cov nyiaj tau los raws kev tsim nyog yog ib feem ntawm cov nyiaj tau los ntawm koj tus txij nkawm uas koj nrog nyob, koj niam koj txiv uas koj nrog nyob, lossis koj tus neeg txhawb nqa (yog tias koj yog neeg txawv teb chaws), uas phiaj xwm SSI siv los mus xam cov nyiaj ntawm koj cov nyiaj tau los suav tau thiab thiaj ua rau koj li kev tsim nyog tau txais thiab cov nyiaj ntawm SSI.  Xav tau xov xwm ntau ntxiv hais txog kev tsim nyog ntawm txij nkawm, ces mus saib https://www.ssa.gov/ssi/text-income-ussi.htm.  Xav tau xov xwm ntau ntxiv hais txog kev tsim nyog rau cov menyuam uas hnub nyoog qis dua 18, ces mus saib https://www.ssa.gov/ssi/spotlights/spot-deeming.htm. 
Yog hais tias koj ib tug menyuam uas tau txais SSI, txhua cov peev txheej uas tshaj $2,000 rau ib leej niam lossis txiv twg lossis $3,000 rau ob tug ua niam thiab txiv uas koj nrog nyob yuav muab xam ua kev tsim nyog rau koj.  Tam li ib tug neeg tau txais SSI koj muaj cai rau koj cov nyiaj pab peev txheej $2,000.  Lub npe ceev nyiaj laus uas yog leej niam leej txiv li lossis yog tus txij nkawm li yuav raug muab zam thiab tsis yog kev tsim nyog yog tias leej niam leej txiv lossis tus txij nkawm tsis yog tus neeg tau txais SSI.  
7.	Phiaj xwm SSI yuav xam qhov ntau tsawg ntawm cov nyiaj SSI uas kuv tau txais txhua lub hli tau li cas?
SSI yog ib lub phiaj xwm nyiaj tau los txhawb ntxiv raws qhov tsim nyog rau cov neeg uas tsim nyog tau txais uas yog neeg xiam oob qhab, dig muag, lossis muaj hnub nyoog 65 thiab siab dua uas muaj nyiaj tau los tsawg thiab cov pev txheej tshawg.  Nws yog ib lub phiaj xwm nyiaj tau los txhawb ntxiv vim nws muaj lub hom phiaj los mus muab nyiaj tau los ntxiv mus rau nyiaj tau los thiab cov peev txheej uas ib tug neeg twg twb tau txais lawm.  Tsoom Ua Hauj lwm Tswj Xyuas Dej Num Kev Ruaj Ntseg Zej Tsoom (SSA, Social Security Administration) txiav txim koj li kev tsim nyog tau txais SSI uas nce raws cov nyiaj tau los thiab cov peev txheej uas koj muaj.  Nco ntsoov tias, koj tsis tuaj yeem muaj peev txheej uas tsim nqi tshaj $2,000 xam rau ib leeg, lossis $3,000 xam rau ib nkawm niam txiv.  Xav tau xov xwm ntau ntxiv hais txog cov kev tseev kom muaj ntawm kev tsim nyog tau txais, ces mus saib https://www.ssa.gov/ssi/text-eligibility-ussi.htm.  
Cov nyiaj SSI uas koj tau txais txhua hli raug xam raws koj qhov kev xiam oob qhab, hnub nyoog thiab zwj ceeb kev ua neej nyob.  Saib duab taw qhia: https://www.ssa.gov/pubs/EN-05-11125.pdf.  Tom qab ntawd cov nyiaj no yuav raug muab txo nqis raws txhua cov nyiaj tau los suav tau uas koj muaj.  Cov nyiaj tau los suav tau yog cov nyiaj tau los uas tshuav thaum uas siv txhua yam kev tshem tawm raws qhov tsim nyog rau cov yog nyiaj tau los .  
Yog hais tias koj cov nyiaj tau los suav tau ntau tshaj qhov uas koj tau txais hauv cov nyiaj pab SSI, koj yuav tsis tsim nyog tau txais SSI nyob rau lub hli uas koj tau txais cov nyiaj tau los ntawd .  Yog tias cov nyiaj tau los suav tau tsawg tshaj tus nqi them nyiaj pab ntawm SSI, cov nyiaj tau los suav tau yuav raug muab txiav ib duas rau ib duas tawm ntawm cov nyiaj them SSI uas koj tau txais ob lub hlis tom qab.  Tus txheej txheem no uas yog siv koj cov nyiaj tau los ntawm lub hli dhau los txhawm rau xam cov nyiaj pab nyob rau lub hlis ziag no raug muab hu ua kev txheeb nyiaj txhua hli uas xam rov qab.  Xav tau xov xwm ntau ntxiv hais txog kev txheeb nyiaj uas xam rov qab, ces mus saib https://secure.ssa.gov/poms.Nsf/lnx/0502005001.  
Lus Qhia Xyaum Ua: Yog koj paub hais tias cov nyiaj tau los uas koj tau txais nyob ib lub hli twg yuav txo nqis rau cov nyiaj ntawm koj cov nyiaj pab SSI lossis yuav siab txaus los mus ua rau koj tsis tsim nyog tau txais cov nyiaj tau los ntawm SSI hlo li, peb qhia rau koj hais tias thaum koj tshaj qhia cov nyiaj tau los rau SSI koj yuav muab daim ntawv txib muab nyiaj lossis daim tshwv ntawm tus neeg txheeb nyiaj nkag nrog txhawm rau cov nyiaj them tshaj.  Txoj hau kev uas koj cov nyiaj tshev SSI yuav muaj txuas ntxiv yam tsis muaj kev txo nqis lossis kev cuam tshuam.  
8.	Cov nyiaj ua ib zaug them yuav raug saib xyuas li cas?
Nws nce raws hom kev them nyiaj uas koj tab tom tau txais.
a.	Cov nyiaj them Kev Ruaj Ntseg Zej Tsoom Uas Xam Rov Qab
Feem ntau, ib qhov nyiaj kev rauj ntseg zej tsoom xam rov qab uas muab them raws Nqe II raug muab xam ua nyiaj tau los uas tsis yog khwv tau nyob rau lub hli ntawm daim ntawv txais nyiaj .  Yog tias koj yuav tau txais nyiaj kev rauj ntseg zej tsoom xam rov qab, nws kuj tseem yuav yog ib qho peev txheej raug zam nyob rau lub hli uas koj tau txais thiab nws yuav tshuav ib qho peev txheej raug zam rau 9 lub hli tom ntej tom qab ntawd.  Yog tias koj tseem muaj cov nyiaj ntawd tom qab 9 lub hli, nws yuav dhau mus ua ib qho peev txheej suav tau rau SSI kev tsim nyog tau txais.  
b.	Cov nyiaj them IHSS
i.	Cov nyiaj them IHSS uas them rau cov txij nkawm uas tsis tsim nyog tau txais lossis cov niam txiv uas tsis tsim nyog tau txais  
Ib leej niam txiv lossis ib tug txij nkawm uas “tsis tsim nyog tau txais” txhais tau hais tias nws tab tom tsis tau txais cov nyiaj pab SSI.  Cov nyiaj ua ib zaug them xam rov qab ntawm IHSS uas tau them rau ib leej niam leej txiv lossis tus txij nkawm twg uas tsis tsim nyog tau txais, uas yog tus muab kev pab cuam rau nws tus menyuam me lossis tus txij nkawm, yog cov nyiaj tau los uas tsis xam nrog txhawm rau cov hom phiaj kev tsim nyog—los yog hais tau tias nws tsis tsim nyog rau lossis muab suav rau tus menyuam lossis tus txij nkawm uas tau txais cov nyiaj pab SSI, thiab thiaj li tsis cuam tshuam rau nws li kev tsim nyog tau.  Cov nyiaj them IHSS ib txwm rau leej niam leej txiv lossis tus txij nkawm uas nyob ua ib tse yuav tsis tsim nyog rau SSI tus menyuam.
Txawm hais tias txoj cai raw sib txwm yog cov nyiaj tau los ntawd dhau los ua ib qho peev txheej nyob rau lub hli tom qab uas koj tau txais, raws li ib txoj kev cai tshwj xeeb, cov nyiaj ua ib zaug them xam rov qab ntawm IHSS uas them rau leej niam leej txiv lossis tus txij nkawm uas tsis tsim nyog tau txais yog ib qho peev txheej uas tsis xam nrog nyob rau lub hli tom qab ntawm lub hli uas tau txais daim txais nyiaj.  Li cas los xij, nws suav ua ib qho peev txheej nyob rau lub hli thib ob tom qab uas tau txais thiab yuav muab ua kev tsim nyog rau tus txij nkawm lossis tus menyuam yog hais tias nws yog nyiaj them IHSS ua ib zaug xam rov qab IHSS kev them nyiaj.  Piv txwv:, yog tias ib qho nyiaj them IHSS xam rov qab uas them rau tus txij nkawm uas tsis tsim nyog tau txais nyob rau lub Ib Hlis Ntuj, qhov nyiaj them yuav yog ib qho peev txheej uas tsis xam nkag nyob rau lub Ob Hlis Ntuj, tiam sis yog ib qho peev txheej suav nkag nyob rau lub Peb Hlis Ntuj rau SSI.
ii.	Cov nyiaj them IHSS uas them rau cov neeg tau txais kev pab cuam IHSS 
Cov nyiaj them IHSS uas them rau tus tau txais kev pab cuam IHSS txhawm rau them nqi pab cuam IHSS yuav tsis muab suav ua nyiaj tau los rau tus tau txais kev pab cuam qhov SSI tsim nyog tau txais.  Nws kuj tseem raug muab tshem tawm tam li yog ib qho peev txheej rau lub hli tom qab uas tau txais daim ntawv txais nyiaj.  Li cas los xij, yuav muab suav ua ib qho peev txheej nyob rau lub hli thib ob tom qab txais daim ntawv txais nyiaj.  Piv txwv:, yog tias qhov nyiaj them IHSS raug muab them rau tus neeg tau txais kev pab cuam IHSS nyob rau lub Ib Hlis Ntuj, qhov nyiaj them yuav yog ib qho peev txheej uas muab tshem tawm nyob rau lub Ob Hlis Ntuj, tiam sis yuav yog peev txheej uas suav nkag nyob rau lub Peb Hlis Ntuj.
c.	Cov nyiaj them tuav pov hwm xaus saus uas ua ib zaug them tag nrho
Cov nyiaj them tuav pov hwm xaus saus uas ua ib zaug them tag nrho xam muaj cov nyiaj pab ua nyiaj laus ntawm haujlwm kev tsheb ciav hlau, nyiaj pab ntawm qub tub rog, nqi zog ntawm neeg ua haujlwm, thiab nyiaj tuav pov hwm kev xiam oob qhab.  Raws li SSI, cov nyiaj pab no yog cov nyiaj tau los uas tsis yog khwv tau nyob rau lub hli uas koj tau txais thiab ib qho peev txheej uas suav tau nyob rau lub hli tom qab.  Nws tseem ceeb heev uas yuav tau nco ntsoov hais tias Xaus Saus kuj yuav suav ua ib qho peev txheej uas tshaj los tshaj tsis ntau hos luv los luv tsis ntau ntawm cov nyiaj tau los uas tsis yog khwv tau uas koj tau txais tiag tiag, thiab cov kev cai sib txawv nce raws koj li zwj ceeb n.  
Piv txwv los ntawm 20 Txoj Cai ntawm Cai Qhuab hauv Tsoom Fwv (C.F.R., Code of Federal Regulation) § 416.1123: Joe, yog ib tug neeg tau txais SSI, los kuj muaj cai tau txais nyiaj tuav pov hwm kev rauj ntseg zej tsoom uas raug nyiaj yog $200 tauj ib hlis.  Li cas los xij, vim muaj kev them nyiaj tshaj ntawm nws cov nyiaj tuav pov hwm kev rauj ntseg zej tsoom, $20 tauj ib hlis yuav raug muab ceev cia txhawm rau ua kom duav tau cov nyiaj uas them tshaj.  Nyob rau kev xam cov nyiaj ntawm nws cov nyiaj pab SSI, cov nyiaj pab tuav pov hwm kev rauj ntseg zej tsoom txhua hli puv ntwb uas yog $200 raug muab xam nkag rau Joe cov nyiaj tau los uas tsis yog khwv tau.  Li cas los xij, yog tias Joe tau txais tag nrho ob cov nyiaj pab tib si thaum uas muaj kev them nyiaj tshaj ntawm cov nyiaj pab tuav pov hwm kev rauj ntseg zej tsoom tshwm sim thiab tom qab ntawd peb yuav xam cov nyiaj them tshaj ntawd nkag ua nyiaj tau los, peb yuav xam nws cov nyiaj pab SSI raws qhov kev tau txais $180 ua nyiaj pab tuav pov hwm kev rauj ntseg zej tsoom.  Qhov nov vim yog peb pom tau hais tias peb tau xam nws cov nyiaj pab SSI raws li cov nyiaj uas siab dua thaum nws tau txais nyiaj them tshaj.
d.	Kev hloov chaw ntawm cov nyiaj tau los lossis ib qho peev txheej
Qee yam uas koj tau txais twb tau raug muab suav ua nyiaj tau los thaum nyob rau ib hom lossis lwm qhov.  Txhawm kom zam tau kev suav ob zaug, tej no txhob muab suav ua nyiaj tau los rau SSI.  Piv txwv, qee cov nyiaj pab them nqi se rov qab puav leej tsis yog nyiaj tau los lossis raug muab tshem tawm ntawm nyiaj tau los.  Nyiaj them nqi tuav pov hwm txoj sia thiab kev xiam oob qhab rau koj tsis yog nyiaj tau los.
Cov nyiaj uas koj qiv lossis cov nyiaj uas koj tau txais ua nyiaj them rov qab rau nyiaj qiv tsis yog nyiaj tau los tiam sis yog ib qho peev txheej .  Ntxiv ntawd, qee yam uas koj tau txais tsis yog nyiaj tau los tiam sis yog ib qho peev txheej.  Piv txwv li, cov nyiaj tau los ntawm kev muag khoom, kev sib pauv lossis kev hloov chaw ntawm ib qho peev txheej twg (xws li kev muag ib lub tsheb) tsis yog nyiaj tau los tiam sis yog ib qho peev txheej .  Raws li tau piav qhia nyob rau tshooj Peev Txheej saum toj no, cov no raug muab xam ua cov peev txheej nyob rau ntu pib ntawm lub hli tom qab uas tau txais.  Yog tias koj txais nyiaj nyob rau lub Cuaj Hli Ntuj, yuav tsis muab xam ua nyiaj tau los nyob rau lub Cuaj Hli Ntuj, tiam sis yuav muab xam ua ib qho peev txheej nyob rau ntu pib ntawm lub Kaum Hli Ntuj.
Yog tias koj tau txais nyiaj ntsuab rau lub hom phiaj ntawm kev kho lossis kev hloov ib qho peev txheej uas tsis xam nkag, xws li koj lub tsev, uas raug plam mus lawm, raug puas tsuaj, lossis raug nyiag lawm, koj muaj 9 lub hli suav txij hnub uas koj tau txais cov nyiaj ntsuab los mus kho lossis hloov qhov peev txheej ua ntej qhov nyiaj ntsuab ntawd raug muab xam ua ib qho peev txheej.  Qhov no tuaj yeem raug muab txuas mus ntev txog 9 lub hlis ntxiv yog tias koj muab tau paus ntsis zoo.  Tsis li ces, cov nyiaj ntsuab yuav dhau mus ua ib qho peev txheej suav tau.  Cov nyiaj ntsuab kuj tseem yuav dhau mus ua ib qho peev txheej suav tau yog tias koj hloov koj lub hom phiaj mus ua kev kho lossis hloov chaw rau qhov khoom teej tug.
e.	Cov nyiaj tau los thiab cov peev txheej raug zam
Muaj qee yam yeej tsis muab suav ua nyiaj tau los lossis ib qho peev txheej hlo li.  Kev tso tawm ntawm kev puas ntsoog yog ib qho piv txwv ntawm qee yam uas muab cais hom ua “nyiaj tau los uas tsis yog khwv tau” tiam sis raug zam los ntawm koj qhov kev xam nyiaj tau los, thiab tseem raug muab tshem tawm ntawm koj qhov tswj ciam peev txheej.  Lwm qhov piv txwv yog cov nyiaj them uas lub xeev lossis tsoom fwv hauv cheeb tsam them rau koj yog tias koj yog tus raug tsim txom los ntawm kev ua txhaum.
f.	Lwm cov nyiaj ua ib zaug them
Yog tias koj yuav tau txais lwm hom nyiaj ua ib zaug them (piv txwv li, qub txeeg qub teg, ib qho khoom plig, nyiaj them nqi tuav pov hwm txoj sia, lossis ib qho nyiaj pub dawb los ntawm hauj lwm) nws yuav yog nyiaj tau los suav tau nyob rau lub hli uas koj tau txais thiab ib qho peev txheej suav tau nyob rau lub hli tom qab. 
9.	Kuv yuav tuaj yeem siv nqis rau cov nyiaj ua ib zaug them tau li cas?
Yog tias koj tau txais ib qho nyiaj ua ib zaug them, koj kuj yuav xav siv cov nyiaj ntawd nqis.  Koj tuaj yeem ua li no los ntawm kev siv cov nyiaj rau saum ib qho peev txheej raug zam, xws li ib lub tsev, ib lub tsheb, khoom vaj khoom tsev thiab cov khoom siv rau tus kheej, tej yam tseem ceeb ntawm khoom teej tug rau kev txhawb nqa tus kheej, ncua sij hawm kev tuav pov hwm txoj sia, kev tuav pov hwm faus neeg tuag, lossis teev nyiaj rau ib sab hauv ib qho Kev Npaj Ua Kom Tiav Kev Txhawb Nqa Tus Kheej (PASS, Plan to Achieve Self Support).   
Ntxiv ntawd, yog tias koj tau txais nyiaj ua ib zaug them thiab muab nws pub ua tus nqi qis dua tus nqi kiab khw ncaj ncees, koj tuaj yeem dhau mus ua tus tsis tsim nyog tau txais SSI ntev txog 3 xyoos.  (kev sab laj txog qhov teeb meem no yog txuas ntxiv ntawm tus tswj ciam haujlwm ntawm tsab ceeb toom no.)   Xav tau xov xwm ntau ntxiv, ces mus saib https://secure.ssa.gov/apps10/poms.nsf/lnx/0501150007.  
10.	Hais txog cov nyiaj koom tuav thiab cov npe ceev nyiaj ABLE?
Yog tias koj tau txais ib qho nyiaj ua ib zaug them ntau ntau, koj kuj yuav xav hloov xa cov nyiaj ntawd mus rau ib cov nyiaj koom tuav lossis lub Npe Ceev Nyiaj ABLE.
a.	Cov nyiaj koom tuav
Ib txoj kev xaiv tej zaum kuj yuav yog muab qee qhov lossis tag nrho ntawm cov nyiaj rau hauv qhov uas hu ua Nyiaj Koom Tuav OBRA – xws li hauv ib qhov nyiaj koom tuav rau sawv daws – kom koj thiaj li tuaj yeem siv cov nyiaj los mus txhim kho qhov zoo ntawm koj lub neej txoj sia yam tsis pub plam koj cov nyiaj pab.
Koj kuj tseem tuaj yeem teeb tsa ib qho Nyiaj Koom Tuav Raws Kev Tsim Nyog Tshwj Xeeb. (Special Needs Trust.) Cov kev hloov hauv txoj kev cai lij choj hais txog Nyiaj Koom Tuav Raws Kev Tsim Nyog Tshwj Xeeb ziag no ua rau nws muaj qhov mus tau rau tus tau txais nyiaj koom tuav rau kev xiam oob qhab los mus teeb tsa xws li nyiaj koom tuav rau nws tus kheej, hloov qhov kev yuav tseev kom tus tau txais kev pab uas muaj kev xiam oob qhab ntawd leej niam leej txiv, pog yawg, tus saib xyuas raws cai, lossis lub tsev hais plaub los mus teeb tsa qhov nyiaj koom tuav ntawd.  Qhov kev hloov no siv tau rau cov nyiaj koom tuav uas tau teeb tsa nyob rau hnub tim lossis tom qab hnub tim 13 lub Kaum Ob Hlis Ntuj 2016.  Nws yog ib qho tseem ceeb uas yuav tau nco ntsoov hais tias cov nyiaj koom tuav yuav tsum raug tsim rau tus neeg tau txais kev pab cuam ua ntej nws txog hnub nyoog 65 xyoo.
Xav nrhiav paub ntau ntxiv txog ntawm tej no thiab lwm cov kev xaiv, peb qhia koj tiv tauj rau cov Neeg Txhawb Nqa ntawm Kev Rov Hloov Kho Tsev Laus hauv California (California Advocates for Nursing Home Reform) – www.canhr.org – txhawm kom tau lus qhia thiab kev xa mus ntxiv rau tus kws lij choj uas txawj txaus rau cov hauj lwm no.
b.	Cov Npe Ceev Nyiaj ABLE
Koj kuj tseem tuaj yeem tshawb xyuas lub website Neeg Tuav Nyiaj hauv Xeev California kom tau xov xwm hais txog cov npe ceev nyiaj CalABLE.  Muaj nyob ntawm: http://treasurer.ca.gov/able.  Yog tias koj dhau ua neeg xiam oob qhab ua ntej hnub nyoog 26 xyoo koj kuj yuav muaj peev xwm txuag tau txog $14,000 tauj ib xyoos, thiab txog rau $100,000 tag nrho hauv ib lub npe ceev nyiaj txuag cia yeej se uas hu ua npe ceev nyiaj ABLE ua ntej koj li SSI lossis Medi-Cal yuav raug cuam tshuam.  Qhov nov txhais tau hais tias yog koj txuag tau nyiaj rau hauv lub npe ceev nyiaj ABLE, cov tswj ciam peev txheej uas suav tau yuav tsis siv rau koj txog ntawm SSI lossis Medi-Cal mus txog rau $100,000.  Thiab, koj tuaj yeem muaj tag nrho npe ceev nyiaj ABLE thiab ib pob Nyiaj Koom Tuav Raws Kev Tsim Nyog Tshwj Xeeb tib si.  
Cov uas tseb los ntawm koj lub npe ceev nyiaj ABLE yuav tsis muab suav ua nyiaj tau los, thiab koj tuaj yeem siv cov nyiaj los ntawm koj lub npe ceev nyiaj ABLE los mus siv rau cov kev siv nyiaj uas haum rau, xws li vaj tse, kev xa mus los, thiab kev kho mob.  Lwm qhov zoo ntawm lub npe ceev nyiaj ABLE yog koj tuaj yeem tau txais cov nyiaj tseb los ntawm lub npe ceev nyiaj thiab nws yuav tsis raug muab suav ua ib qho peev txheej yog tias koj tseem tuav cov nyiaj ntawd los mus them rau tej kev siv nyiaj fab kev xiam oob qhab uas haum rau uas tsis ntsig txog vaj tse .   Piv txwv li, yog tias koj rho $500 tawm ntawm koj lub npe ceev nyiaj nyob rau lub Rau Hli Ntuj los mus them rau kev them nqi kho mob uas xav tseg hais tias yuav tshwm sim rau lub Cuaj Hli Ntuj, qhov nyiaj $500 yuav tsis muab suav ua peev txheej ntawm lub Rau Hli Ntuj, Xya Hli Ntuj, Yim Hli Ntuj, lossis Cuaj Hli Ntuj .
11.	Kuv puas tau tshaj qhia cov nyiaj mus rau SSA?
Yog.  Koj yuav tau qhia rau Xaus Saus txog ntawm cov nyiaj them sai sai thaum uas koj tau txais tsis pub dhau hnub thib 10 ntawm lub hli tom qab uas koj tau txais nws.  Piv txwv li, yog tias koj tau txais cov nyiaj nyob rau lub Kaum Ob Hlis Ntuj, koj yuav tau qhia rau Kev Rauj NtsegZ Tsoom txog ntawm qhov nyiaj tsis pub dhau hnub tim 10 lub Ib Hlis Ntuj.
12.	Kuv yuav tsum ua li cas yog tias kuv tau txais ib qho nyiaj ua ib zaug them?
Yog tias koj tau txais nyiaj ua ib zaug them, nws ib txwm zoo tshaj plaws us yuav tau tham nrog tus neeg txhawb nqa lossis tus kws lij choj uas nkag siab txog kev tsim nyog tau txais SSI thiab qhov tau txais los ntawm kev ua ib zaug them hais txog kev tsim nyog tau txais SSI.  
Peb xav hnov xov los ntawm koj! Thov caw ua kom tiav qhov kev ntxig nug ntxiv mus no txog ntawm peb cov kev tso tawm thiab qhia rau peb paub seb peb yuav ua li cas! https://docs.google.com/forms/d/1d6ezTl2M5UMAWU66exLbc1SQ9wDPzvtuS3AGR4-cgwE/viewform?c=0&w=1
Xav tau kev pab raws cai ces hu rau 800-776-5746 lossis sau kom tiav tsab ntawv thov daim foos thov kev pab. Hais txog lwm cov hom phiaj ces hu rau 916-504-5800 (Sab Qaum Teb California); 213-213-8000 (Sab Qab Teb California). 
Disability Rights California tau txais kev pab nyiaj los ntawm ntau qhov chaw, txhawm rau saib tag nrho cov npe teev tseg ntawm cov chaw pab nyiaj, ces mus saib tau hauv http://www.disabilityrightsca.org/
Documents/ListofGrantsAndContracts.html.